กฎกระทรวงกฎกระทรวงกำหนดหลักเกณฑ์ วิธีการและเงื่อนไขเกี่ยวกับการขออนุญาตผลิต นำเข้า ส่งออกจำหน่ายหรือมีไว้ในครอบครองเพื่อจำหน่ายซึ่งยาเสพติดให้โทษในประเภท๓พ.ศ. ๒๕๕๓[๑] อาศัยอำนาจตามความในมาตรา๖ มาตรา ๒๒ วรรคสอง มาตรา ๒๓ วรรคสาม มาตรา ๒๙ (๑) มาตรา ๓๐ (๑) มาตรา ๓๑ (๑)มาตรา ๓๕ วรรคสอง และมาตรา ๖๒ วรรคสอง แห่งพระราชบัญญัติยาเสพติดให้โทษ พ.ศ. ๒๕๒๒และมาตรา ๒๐ วรรคสี่ แห่งพระราชบัญญัติยาเสพติดให้โทษ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติยาเสพติดให้โทษ (ฉบับที่ ๕) พ.ศ. ๒๕๔๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้ข้อ๑ ให้ยกเลิกกฎกระทรวง ฉบับที่ ๓(พ.ศ. ๒๕๒๒) ออกตามความในพระราชบัญญัติยาเสพติดให้โทษ พ.ศ. ๒๕๒๒ข้อ๒ ผู้ใดประสงค์จะขอรับใบอนุญาตผลิตนำเข้า ส่งออก จำหน่ายหรือมีไว้ในครอบครองเพื่อจำหน่ายซึ่งยาเสพติดให้โทษในประเภท๓ ให้ยื่นคำขอรับใบอนุญาตต่อผู้อนุญาต พร้อมด้วยเอกสารหรือหลักฐาน ดังต่อไปนี้(๑)สำเนาทะเบียนบ้าน(๒)รูปถ่ายของผู้ขอรับใบอนุญาตหรือผู้ดำเนินกิจการ ขนาด ๓ x ๔เซนติเมตร จำนวน ๒ รูป(๓)หนังสือแสดงว่าตนเป็นผู้ได้รับมอบหมายให้ดำเนินกิจการของนิติบุคคลผู้ขอรับใบอนุญาต กรณีผู้ขอรับใบอนุญาตเป็นนิติบุคคล(๔)สำเนาใบอนุญาตประกอบวิชาชีพ(๕)สำเนาใบอนุญาตผลิตหรือขายยาแผนปัจจุบันหรือใบอนุญาตนำหรือสั่งยาแผนปัจจุบันเข้ามาในราชอาณาจักรตามกฎหมายว่าด้วยยาแล้วแต่กรณี(๖)เอกสารหรือหลักฐานอื่นตามที่เลขาธิการกำหนดโดยประกาศในราชกิจจานุเบกษาเมื่อผู้อนุญาตพิจารณาแล้วเห็นสมควรให้ออกใบอนุญาตแก่ผู้ขอรับใบอนุญาตตามวรรคหนึ่งข้อ๓ผู้รับอนุญาตนำเข้าหรือส่งออกซึ่งยาเสพติดให้โทษในประเภท ๓ผู้ใดประสงค์จะนำเข้าหรือส่งออกแต่ละครั้งซึ่งยาเสพติดให้โทษในประเภท ๓ให้ยื่นคำขอรับใบอนุญาตต่อผู้อนุญาตทุกครั้งที่จะมีการนำเข้าหรือส่งออกเมื่อผู้อนุญาตพิจารณาแล้วเห็นสมควรให้ออกใบอนุญาตแก่ผู้ขอรับใบอนุญาตตามวรรคหนึ่งข้อ๔ ให้ผู้รับอนุญาตผลิต นำเข้า ส่งออกจำหน่ายหรือมีไว้ในครอบครอง เพื่อจำหน่าย ซึ่งยาเสพติดให้โทษในประเภท ๓ปฏิบัติดังต่อไปนี้(๑)จัดทำป้ายด้วยวัตถุถาวร ขนาดกว้างและยาวไม่น้อยกว่า ๑๐ x ๖๐เซนติเมตร และมีข้อความเป็นอักษรไทยว่า สถานที่ผลิต นำเข้า ส่งออกจำหน่ายหรือมีไว้ในครอบครองเพื่อจำหน่ายซึ่งยาเสพติดให้โทษในประเภท ๓ แล้วแต่กรณีขนาดตัวอักษรสูงไม่น้อยกว่า ๓ เซนติเมตร(๒)จัดทำบัญชีรับจ่ายยาเสพติดให้โทษเสนอต่อเลขาธิการเป็นรายเดือนและรายปี ตามแบบร.ย.ส. ๓/เดือน และแบบ ร.ย.ส. ๓/ปี ท้ายกฎกระทรวงนี้บัญชีรับจ่ายยาเสพติดให้โทษตาม(๒) ให้จัดทำเป็นสองฉบับฉบับหนึ่งให้เสนอต่อเลขาธิการภายในสามสิบวันนับแต่วันสิ้นเดือนหรือสิ้นปีแล้วแต่กรณี อีกฉบับหนึ่งพร้อมด้วยเอกสารหรือหลักฐานเกี่ยวกับการรับจ่ายยาเสพติดให้โทษที่ได้ลงรายการในบัญชีดังกล่าวให้เก็บรักษาไว้ ณสถานที่ที่กำหนดไว้ในใบอนุญาตมีกำหนดห้าปีนับแต่วันที่ลงรายการครั้งสุดท้ายในบัญชีข้อ๕ ผู้รับอนุญาตผลิต นำเข้า ส่งออกจำหน่ายหรือมีไว้ในครอบครองเพื่อจำหน่าย ซึ่งยาเสพติดให้โทษในประเภท ๓ผู้ใดประสงค์จะขอต่ออายุใบอนุญาตให้ยื่นคำขอต่อผู้อนุญาตพร้อมด้วยเอกสารหรือหลักฐาน ดังต่อไปนี้(๑)รูปถ่ายของผู้ขอต่ออายุใบอนุญาตหรือผู้ดำเนินกิจการ ขนาด ๓ x ๔เซนติเมตร จำนวน ๓ รูป ในกรณีที่ต้องออกใบอนุญาตใหม่(๒)ใบอนุญาตผลิต นำเข้า ส่งออก จำหน่ายหรือมีไว้ในครอบครองเพื่อจำหน่ายซึ่งยาเสพติดให้โทษในประเภท ๓ หรือใบแทน(๓)เอกสารหรือหลักฐานอื่นตามที่เลขาธิการกำหนดโดยประกาศในราชกิจจานุเบกษาการอนุญาตให้ต่ออายุใบอนุญาตผู้อนุญาตจะแสดงไว้ในรายการต่ออายุในใบอนุญาตเดิมหรือจะออกใบอนุญาตให้ใหม่ก็ได้ข้อ๖ ผู้รับอนุญาตผลิต นำเข้า ส่งออกจำหน่ายหรือมีไว้ในครอบครอง เพื่อจำหน่าย ซึ่งยาเสพติดให้โทษในประเภท ๓ผู้ใดประสงค์จะขอรับใบแทนใบอนุญาตให้ยื่นคำขอต่อผู้อนุญาตพร้อมด้วยเอกสารหรือหลักฐาน ดังต่อไปนี้(๑)ใบแจ้งความ กรณีใบอนุญาตผลิต นำเข้า ส่งออก จำหน่ายหรือมีไว้ในครอบครองเพื่อจำหน่ายซึ่งยาเสพติดให้โทษในประเภท๓ สูญหาย(๒)ใบอนุญาตผลิต นำเข้า ส่งออกจำหน่ายหรือมีไว้ในครอบครองเพื่อจำหน่ายซึ่งยาเสพติดให้โทษในประเภท ๓ที่ถูกทำลายหรือลบเลือนในสาระสำคัญ กรณีใบอนุญาตผลิต นำเข้า ส่งออกจำหน่ายหรือมีไว้ในครอบครองเพื่อจำหน่ายซึ่งยาเสพติดให้โทษในประเภท ๓ถูกทำลายหรือลบเลือนในสาระสำคัญ(๓)เอกสารหรือหลักฐานอื่นตามที่เลขาธิการกำหนดโดยประกาศในราชกิจจานุเบกษาข้อ๗ คำขอรับใบอนุญาต ใบอนุญาตคำขอต่ออายุใบอนุญาต คำขอรับใบแทนใบอนุญาต และใบแทนใบอนุญาตตามกฎกระทรวงนี้ให้เป็นไปตามแบบที่เลขาธิการกำหนดโดยประกาศในราชกิจจานุเบกษาข้อ๘ การยื่นคำขอตามกฎกระทรวงนี้ให้ยื่น ณ กองควบคุมวัตถุเสพติด สำนักงานคณะกรรมการอาหารและยา กระทรวงสาธารณสุขเว้นแต่การขออนุญาตจำหน่ายหรือมีไว้ในครอบครองเพื่อจำหน่ายที่ขอในจังหวัดอื่นนอกจากกรุงเทพมหานครให้ยื่น ณ สำนักงานสาธารณสุขจังหวัดแห่งจังหวัดนั้นข้อ๙ บรรดาคำขอรับใบอนุญาตคำขอต่ออายุใบอนุญาต และคำขอรับใบแทนใบอนุญาตผลิต จำหน่าย นำเข้าหรือส่งออกซึ่งยาเสพติดให้โทษในประเภท ๓ที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ในระหว่างการพิจารณาของผู้อนุญาตให้ถือว่าเป็นคำขอตามกฎกระทรวงนี้โดยอนุโลมในกรณีที่คำขอดังกล่าวมีข้อแตกต่างไปจากคำขอตามกฎกระทรวงนี้ให้ผู้อนุญาตมีอำนาจสั่งแก้ไขเพิ่มเติมได้ตามความจำเป็นเพื่อให้การเป็นไปตามกฎกระทรวงนี้ข้อ๑๐ บรรดาใบอนุญาตที่ออกตามกฎกระทรวงฉบับที่ ๓ (พ.ศ. ๒๕๒๒) ออกตามความในพระราชบัญญัติยาเสพติดให้โทษ พ.ศ. ๒๕๒๒ก่อนวันที่กฎกระทรวงนี้ใช้บังคับให้ใช้ได้ต่อไปจนกว่าใบอนุญาตนั้นจะสิ้นอายุให้ถือว่าใบอนุญาตจำหน่ายซึ่งยาเสพติดให้โทษในประเภท๓ ที่ออกตามวรรคหนึ่งเป็นใบอนุญาตจำหน่ายหรือมีไว้ในครอบครองเพื่อจำหน่ายซึ่งยาเสพติดให้โทษในประเภท๓ ตามกฎกระทรวงนี้ให้ไว้ ณ วันที่ ๗พฤษภาคม พ.ศ. ๒๕๕๓จุรินทร์ ลักษณวิศิษฏ์รัฐมนตรีว่าการกระทรวงสาธารณสุข[เอกสารแนบท้าย]๑.แบบ ร.ย.ส. ๓/เดือน๒.แบบ ร.ย.ส. ๓/ปี(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่พระราชบัญญัติยาเสพติดให้โทษ พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติยาเสพติดให้โทษ (ฉบับที่ ๕) พ.ศ. ๒๕๔๕มาตรา ๒๐ บัญญัติว่า การมีไว้ในครอบครองซึ่งยาเสพติดให้โทษในประเภท ๓เกินจำนวนที่รัฐมนตรีประกาศกำหนดโดยความเห็นชอบของคณะกรรมการ ให้สันนิษฐานว่ามีไว้ในครอบครองเพื่อจำหน่ายและบัญญัติให้การขอรับใบอนุญาตและการออกใบอนุญาตผลิตนำเข้า ส่งออก จำหน่ายหรือมีไว้ในครอบครองเพื่อจำหน่าย ซึ่งยาเสพติดให้โทษในประเภท๓ ให้เป็นไปตามหลักเกณฑ์ วิธีการและเงื่อนไขที่กำหนดไว้ในกฎกระทรวงประกอบกับมาตรา๓๕ วรรคสอง แห่งพระราชบัญญัติยาเสพติดให้โทษ พ.ศ. ๒๕๒๒บัญญัติให้การขอรับใบแทนใบอนุญาต และการออกใบแทนใบอนุญาตในกรณีใบอนุญาตสูญหายถูกทำลายหรือลบเลือนในสาระสำคัญให้เป็นไปตามหลักเกณฑ์ วิธีการ และเงื่อนไขที่กำหนดไว้ในกฎกระทรวงจึงจำเป็นต้องออกกฎกระทรวงนี้ปริยานุช/ผู้จัดทำ๑๓ กันยายน ๒๕๕๓นันท์นภัสร์/ตรวจ๑๓ กันยายน ๒๕๕๓ธนวัชร/ปรับปรุง๑๓ กรกฎาคม ๒๕๖๐[๑]ราชกิจจานุเบกษา เล่ม ๑๒๗/ตอนที่ ๕๓ ก/หน้า ๑๙/๓กันยายน ๒๕๕๓